open-index/open-wikipedia-markdown huggingface dataset:
Janica Kostelić

**Janica Kostelić** es un ex-alpin ski sportista de Croatia.

Ella nascet li 5 de januar 1982 in Zagreb (Croatia).
 
Janica Kostelić comensat skiar in li etá de tri annus.
Onești

**Onești** es un cité in Rumania. Inter 1965 e 1996 li cité portat li nómine Gheorghe Gheorghiu-Dej. Onești es situat in li nord-ost del land in li region West-Moldova in li Districte Bacău.

Onești have 39.172 (2011) habitantes.

Li village Onești esset fundat in li annu 1458. Li cité Onești developat ex li village pos li annu 1953 quam centre del chimic industrie.

## Sport
Li famosi rumanian gimnasta Nadia Comăneci es de Onești. In Onești esset situat li centre del rumanian gimnastica por féminas.
Irfan Čengić

**Irfan Čengić** es un politico de Bosnia e Herzegovina. Il nascet li 21-im de may 1992 in Sarajevo e es desde li 20-im de decembre 2014 general-secretario del Socialdemocratic Partise de Bosnia e Herzegovina. Ti election esset tre surprisant pro que Čengić havet just 22 annus.

## Personal e professional cariera
Irfan Čengić finit in li annu 2011 li gimnasium in Sarajevo. Desde 2011 il studia jurisprudentie in li universitá de Sarajevo.
Secun nationalitá il es bosniak.

## Political cariera
Desde li annu 2010 Irfan Čengić es un functionario del Socialdemocratic Partise de Bosnia e Herzegovina e de su yunesse-organisation *Forum mladih* (Forum del yunes) e esset activ in quelc ne-guvernamental organisationes.
* 2010-2014 Presidente del yunesse-organisation *Forum mladih* in li municipie Stari Grad Sarajevo.
* 2012 Čengić es electet in li consilie del municipie Stari Grad Sarajevo e devenit un memebre del presidentie del Socialdemocratic Partise de Bosnia e Herzegovina in ti municipie.
* 2014 Irfan Čengić es electet surprisantmen quam general-secretario del Socialdemocratic Partise de Bosnia e Herzegovina durant un session del central comité del partise.

## Externi Ligamentes
* Biografie de Irfan Čengić sur li internet-págine del Socialdemocratic Partise de Bosnia e Herzegovina.
* Interview con Irfan Čengić in li jurnal Oslobođenje 28-im de decembre 2014
Rotenburg an der Fulda

**Rotenburg an der Fulda** es un cité in Germania. It es situat in li nord del país federal Hesse in li Subdistricte Hersfeld-Rotenburg (Fulda) del Districte Kassel. Li fluvie Fulda flue tra li cité.

Li cité have 13.325 (2013) habitantes.

Rotenburg an der Fulda es situat sud del montania Stölzinger Gebirge in li max strett parte del valley de Fulda.
Igor Lukšić

**Igor Lukšić** es un politico de Montenegro. Il nascet li 14-im de junio 1976 in Bar (Montenegro) e es li actual ministre por externi aferes de Montenegro. Inter li 29-im de decembre 2010 e li 4-im de decembre 2012 il esset prim-ministre de Montenegro. Lukšić es un membre del Democratic Partise de Socialistes

## Personal e professional vive
Igor Lukšić studiat economie in li universitá de Podgorica. Il finit su studies in li junio 1998 e pos to il studiat in li Academie de Diplomatie in Vienna (Austria) de 1999 til li annu 2000.

Igor Lukšić es maritat con Nataša Lukšić e li cuple have du filias Sofi e Daria e un filio Aleksej. 

## Political cariera
* 2001 Lukšić es electet por li unesim vez in li parlament de Montenegro por li Democratic Partise de Socialistes
* 2003-2004 Il esset inter marte 2003 e februar 2004 vice-ministre por externi aferes de Montenegro.
* 2004-2010 Inter li 16-im de februar 2004  li 29-im de decembre 2010 Igor Lukšić esset ministre por financies de Montenegro.
* 2010-2012 Inter li 29-im de decembre 2010 e li 4-im de decembre 2012 il esset prim-ministre de Montenegro.
* 2012 Desde li 4-im de decembre 2012 Igor Lukšić es ministre por externi aferes in li guvernament de Milo Đukanović.
Makarska

**Makarska** (italian: *Macarsca*) es un cité in Croatia . It es situat in li sud del land in li historic region Dalmatia al costa del Adria.

Li cité have 13.834 (2011) habitantes.

Por li economie de Makarska li turisme have un grand importantie. It es un popular destination de turisme sub li montania de Biokovo.
Socialdemocratic Partise de Bosnia e Herzegovina

Li **Socialdemocratic Partise de Bosnia e Herzegovina** (bosnian: *Socijaldemokratska partija Bosne i Hercegovine*) es un levul socialdemocratic political partise in Bosnia e Herzegovina. Li partise esset fundat li 27-im de decembre 1992 in Sarajevo quam successor del Comunist Partise de Bosnia e Herzegovina. Li partise es acurtat *SDP* e es un membre del Socialist Internationale. 

Li Socialdemocratic Partise de Bosnia e Herzegovina suporta li idé de un mult-etnic state de Bosnia e Herzegovina e contra nationalisme e contra etnical divisiones. Criticos del partise regarda li partise quam dominant national-bosniak e quam avocate de un centralisme in Bosnia e Herzegovina.

* Fundation: 27-im de decembre 1992 in Sarajevo
* Political direction: socialdemocratic, levul e mult-national.
* Presidente: Nermin Nikšić desde li 7-im de decembre 2014 quam successor de Zlatko Lagumdžija
* General-sekretario: Irfan Čengić
* Vice-Presidentes: Zukan Helez, Jasmin Imamović, Zekerijah Osmić, Lana Prlić, Slaviša Šućur.
* International relations: Li Socialdemocratic Partise de Bosnia e Herzegovina es un plen membre Socialist Internationale
* Reprensentantes in li national parlament: Dom del Representantes de Bosnia e Herzegovina 3, Dom del Nationes de Bosnia-Herzegovina 3. 
* Representantes in li parlament del Federation Bosnia e Herzegovina: Dom del Representantes del Federation Bosnia e Herzegovina 11, Dom del Nationes del Federation Bosnia-Herzegovina 21.

## Presidentes del partise
* 1992-1997 Nijaz Duraković
* 1997-2014 Zlatko Lagumdžija
* 2014- Nermin Nikšić

## Historie
Li partise esset fundat quam levul partise de Bosnia e Herzegovina ex li reform-orientat partes del Union del Comunistes de Bosnia e Herzegovina. In li Guerre Intern de Bosnia e Herzegovina inter 1992 e 1995 li Socialdemocratic Partise suportat li Partise del Democratic Action contra li agression del armé del Republika Srpska. Li Socialdemocratic Partise de Bosnia e Herzegovina es li dominant levul e mult-etnic partise in Bosnia e Herzegovina.

Li Socialdemocratic Partise es mult successosi in li Federation Bosnia e Herzegovina inter li etnic gruppe de bosniakes.  

Li Socialdemocratic Partise de Bosnia e Herzegovina ganiat li electiones in li annu 2010 e esset parte del guvernament de Bosnia e Herzegovina e del guvernament del Federation Bosnia e Herzegovina. Pos li debacle in li electiones del annu 2014 li presidente del partise Zlatko Lagumdžija quel directet li partise desde 1997, demissionat in li octobre 2014. Nov presidente es desde li decembre 2014 Nermin Nikšić e li partise es nu denov in li oposition.

## Membres del Partise del Socialdemocratic Partise in alt positiones
### Croat membre del [[Presidentie de Bosnia e Herzegovina]]
* 2006-2014 Željko Komšić

### Prim-ministre de Bosnia-Herzegovina
* 2001-2002 Zlatko Lagumdžija

### Prim-ministre de [[Federation Bosnia e Herzegovina]]
* 2011-2015 Nermin Nikšić

## Ligamentes extern
* Li oficial internet-págine del Socialdemocratic Partise de Bosnia e Herzegovina
Charlie Hebdo

**Charlie Hebdo** es un satire-jurnal de Francia. Li jurnal es publicat in Paris desde li annu 1992 e es publicat unvez chascun semane. Charlie Hebdo have un circulation de 45.000 exemplare in li annu 2012. Detra jurnal Le Canard enchaîné Charlie Hebdo es li duesim max important satire-jurnal in Francia.

Li titul del jurnal *Charlie* es relatet al figura *Charlie Brown* ex li dessine-film serie The Peanuts.

Charlie Hebdo comensat quam un radical levul jurnal, ma developat se plu in li political centre. Ma li jurnal sempre esset tre critical contra religiones, e contra li cristanisme e contra li islam. 

Li 7-im de januar 2015 evenit in Paris un islamistic terrore-atacca contra li jurnal. Durant li tard ante-midí islamistic terroristes ataccat li francesi satire-jurnal Charlie Hebdo. Ili fusilat deci membres del redaction del jurnal e du policistes. Anc li editor del jurnal Stéphane Charbonnier esset sub li victimes.

Charlie Hebdo hat publicat caricaturas pri li islamic profete Muhamed e li islam. Pro to li magazin devenit un scope del islamistes. Ja in li annu 2011 ante quelc annus esset un atacca con incendie-bombes contra Cherlie Hebdo. Li islamistic mortatores del hodial atentate til nu ne es arestat e posset fugir.
Ski-Saltation

**Ski-saltation** es un sport hivernal. Un sportist ea con ski súper un ski-saltería e salta in li profundore. Li scope de ti sport es saltar tam lontan quam possibil.

Ski-saltation es desde li annu 1924 un parte del programma del Olimpic Ludes de hiverne. Desde li annu 1962 it hay mem du ski-saltation competiones in li Olimpic Ludes del hiverne, li saltation del normal-saltería e li saltation del grand-salteriá. Un special forme del ski-saltation es li ski-volation del tre grand salterías. 

Desde li annu 2003 it hay oficialmen ski-saltation competitiones por féminas. In li annu 2014 ski-saltation por féminas esset por li unesim vez parte del programma in li Olimpic Ludes de hiverne.

Ski-saltation es anc un parte del nordic combination.

Un competition del ski-saltation normalmen consiste ex un ronde de qualification in quel se qualifica li max bon 50 saltatores por li oficial saltation. Li oficial competition consiste ex du rondes. Solmen li max bon 30 saltatores del unesim salta qualifica se por li duesim rond. 

Li saltatores recive punctus in li competition por qualmen lontan ili ha saltat, por li estetica del salta e por li vente. In li ski-saltation it es plu desfacil saltar lontanmen si it hay vente in dors. Contra to vente de avan es un avantage.

## Difusion
Ski-saltation es max populari in Europa, ma anc in America del Nord e in Asia. Li max succesosi nationes in li ski-saltation es Austria e Norvegia.

## Max important competitiones in li ski-saltation
* Olimpic Ludes de hiverne
* Bocale mundal de ski saltation
* Championatu mundal in nordic ski
* Internationa Quar-Salterías Torney in Germania e Austria
* Raw Air in Norvegia
Tomislav Karamarko

**Tomislav Karamarko** es un politico de Croatia. Il nascet li 25-im de may 1959 in Zadar e es desde li 21-im may 2012 li presidente del national-conservativ partise Croat Democratic Comunitá.

## Personal e professional vive
Tomislav Karamarko studiat historie in Zagreb e il laborat inter 1987 e 1988 in li statal archive de Croatia.

Il es maritat con Enisa Muftić e li cuple have du filias Lana e Katerina e un filio Martin.

## Political carriera
* 1991 Karamarko devenit chef del oficie del prim-ministre Josip Manolić.
* 1993-1996 Director del administration del policie de Zagrab.
* 1996-1998 Assistent ministre de interni aferes de Croatia.
* 2000 Karamarko esset chef del electoral campanie de Stipe Mesić e devenit pos li victorie de Mesić consiliero por aferes de securitá de presidente Stipe Mesić.
* 2000-2002 Chef del Oficie del National Securitá UNIS.
* 2002-2004 Karamarko laborat in li privat economie e fundat li firma de securitá Soboli.
* 2004-2006 Chef del contra-spionage servicie POA.
* 2006-2009 Chef del Agentura por Securitá e Information SOA.
* 2008-2011 Ministre por interni aferes de Croatia.
* 2012 Tomislav Karamarko es electet li 21-im de may 2012 quam presidente del Croat Democratic Comunitá.
* 2016 Karamarko esset vice-prim-ministre de 22-im de januar 2016 e 3-im de junio 2016
Zadar

**Zadar** (italian: Zara) es un cité in Croatia. It es situat in li nord de Dalmatia al costa del Mare adriatic. Zadar es li sede del Comtia Zadar e de un archi-episcopatu. Zadar es un destination de turisme e cité balneari.

Li cité have 75.062 (2011) habitantes.

Zadar existet ja in li era del Ilires. Desde li annu 2003 it es anc li sede de un universitá.

## Ligamentes extern
* Oficial internet págine de Zadar
Plzeň

**Plzeň** (german: *Pilsen*) es un cité in Tchekia. It es in li west del land proxim del frontiera con Germania.

It have 168.034 (2014) habitantes.

Li cité es famosi pro su birerías e it li sede del interprense Škoda quel producte automobiles. Plzeň es anc sede de un episcopatu e un universitá.

In li annu 2015 Plzeň juntmen con Mons es li Europan cité capital de cultura.
Jelena Rozga

**Jelena Rozga** es un croatian cantatoressa. Ella nascet li 23 de august 1977 in Split.

## Discografie

### Albumes
* 2006 Oprosti mala
* 2011 Bižuterija 
* 2012 Best of 

## Ligamentes extern
* Li págine oficial de Jelena Rozga in li internet
Piet Cleij

**Piet Cleij** esset un Interlinguesta de Nederland qui transfertet plu tard al Interlingua del IALA. Il nascet li 27-im de may 1927 in Groningen e morit li 7-im de januar 2015 in Bilthoven (Nederland).

Inter 1940 e 1945 durant li Duesim Guerre Mundal il studiat german, anglesi, francesi, geografie, historie, biologie, fisica e matematica. 

Inter 1945 e 1952 Piet Cleij esset activ por Esperanto, ma devenit in li annu 1952 adherente de Interlingue. In li annus 1950 Cleij esset activ in li movement de Interlingue e esset li autor de materiales por li aprension de Interlingue por nederlandeses.

Il laborat por du annus in un laboratoria de un grand fabrica de chimie e pos to il laborat quam instructor por de francesi e del litteratura francesi in un licéo in Baarn. Pos 16 annus de labore quam instructor il retirat se.

In li annus 1980 Piet Cleij transfertet al Interlingua de IALA. Inter 1991 e 2005 Piej Cleij esset li secretario del Interlingua organisation Union Mundial pro Interlingua. Il traductet li grand dictionarium Anglesi-Interlingue in nederlandesi. Til li annu 2013 Piet Cleij scrit por li Interlingua-jurnal Panorama de Interlingua articules.

Piet Cleij esset maritat, ma su marita ja morit in li annu 2005. Li cuple havet tri filios e un filia.

## Ovres
* Woordvorming van interlingue. Interlingue Institute Nederland, Groningen, 8 págines. 
* 1953 Inleiding tot Interlingue (Occidental). Interlingue Institute, Nederland. 12 págines.
* 1953 Micri Vocabularium Interlngue-Nederlands. Interlingue-Institute, Nederland. 22 págines.
* 1955 Interlingue voor Nederlanders (Cursu). Interlingue-Institute, Nederland, 40 págines.
* 2008 Dictionario Nederlandese-Interlingua
* 2010 Dictionnaire français - interlingua
* 2012 Dictionario interlingua-nederlandese

## Ligamentes exterm
Piet Cleij sur li internet-págine del Union Mundial pro Interlingua
Groningen

**Groningen** es un cité in Nederland. It es situat al nord-west del land proxim del frontiere con Germania. It es anc li cité capital del nederlandesi Provincia Groningen.

Li cité have 198.214 (2014) habitantes. It have un area de 76,77 quadrat-kilometres.

Desde li annu 1614 Groningen have un universitá e circa 50.000 studia in li universitás del cité. Groningen es situat al canales Winschoterdiep, Noord-Willemskanal, Van Starkenborghkanaal e Eemskanaal, quel liga der Groningen con li municipie Delfzijl.

Groningen esset por li unesim mentionat in un historic documente in li annu 1040.

## Sport
Li football-club FC Groningen lude in max alt football-liga de Nederland in li Ehrendivision.
Bilthoven

**Bilthoven** es un village in Nederland. It es parte del municipie De Bilt in li Provincia Utrecht in centre del land.

In li annu 2006 Bilthoven havet 21.984 habitantes.

In Bilthoven habitat li activiste de Interlingue e Interlingua Piet Cleij. Bilthoven esset pro to un centre del activitá del Interlingua-organisation Union Mundial pro Interlingua.

Bilthoven esset fundat circum li station ferroviari quel esset apertet in li annu 1843. In li comense del 20-im secul li nómine del village esset ancor *Bilt-station*. In li annu 1917 decidet li consilie del village que li nómine es oficialmen changeat in Bilthoven.
Gabriela Schimmer-Göresz

**Gabriela Schimmer-Göresz** es un feminin politico de Germania. Ella nascet li 16-im de julí 1952 in Memmingen e esset desde inter li 15-im de novembre 2014 til li fine del annu 2017 li presidente del Ecologic Democratic Partise.

## Personal e professional vive
Gabriela Schimmer-Göresz finit li scola in annu 1968 e aprendet li profession de un assisente por avocates. Ella laborat in ti profession til li nascentie de su unesim filia in li annu 1977. In li annu 1973 ella maritat e in li annu 1979 nascet su duesim filia.

In li annu 2003 ella maritat Franz Göresz. Ella translocat a Weiler quel es im parte de Osterberg e continuat laborar in Memmingen por un avocate. In li annu ella translocat al Subdistricte Neu-Ulm.

## Political cariera
* 1986 Gabriele Schimmer-Göresz devenit un membre del Ecologic Democratic Partise.
* 1987-2014 Ella esset membre in li presidentie del Ecologic Democratic Partise in li Districte Suebia.
* 1989-2005 Ella devenit li presidente del organisation del Ecologic Democratic Partise in li Districte Memmingen.
* 1993-1999 Gabriele Schimmer-Göresz esset vice-presidente del Ecologic Democratic Partise de Bavaria.
* 1996-2005 Gabriele Schimmer-Göresz esset consiliera municipal del cité Memmingen.
* 2007 Gabriele Schimmer-Göresz devenit li presidente del organisation del Ecologic Democratic Partise in li Subdistricte Neu-Ulm.
* 2008 Ella candidat por li parlament del país federal Bavaria.
* 2013 Ella candidat por li parlament de Germania e por li parlament del país federal Bavaria.
* 2013-2015 Ella esset denov membre del presidentie del Ecologic Democratic Partise in Bavaria.
* 2014 Gabriele Schimmer-Göresz es electet quam nov presidente del Ecologic Democratic Partise sur li 48-im congress del partise in Erlangen. Ella victet contra li tad actual presidente Sebastian Frankenberger con 87 contra 63 votes. 
* 2017 Ye li fine del annu 2017 Gabriela Schimmer-Göresz demissionat pro sanitari causes quam presidente del Ecologic Democratic Partise.

Ella es activ in initiatives contra li aero-portu in Memmingen e contra li TTIP-acorde pri li líber comercie inter li Europan Union e li Unit States de America.

## Extern ligamentes
* Information pri li election de Gabriela Schimmer-Göresz al nov presidente del Ecologic Democratic Partise
Osterberg

**Osterberg** es un municipie in Germania. It es situat in li sud del land in li país federal Bavaria in li Districte Suebia e apartene Subdistricte Neu-Ulm. Osterberg es un membre Administrativ Comunitá Altenstadt. 

Desde li annu 1978 li village Weiler apartene a Osterberg. Pro to li municipie consiste ex li partes Osterberg e Weiler

Osterberg have 849 (2013) habitantes.
Klaus Iohannis

**Klaus Werner Iohannis** (anc scrit: *Johannis*) es un politico de Rumania. Il nascet li 13-im de junio 1959 in Sibiu e esset inter li 21-im de decembre 2014 e li 12-im de februar 2025 presidente de Rumania. Klaus Iohannis apartene al german minoritá in Rumania.

## Personal e professional vive
Inter 1979 e 1983 Klauis Iohannis studiat fisica in Cluj-Napoca. Pos to il laborat quam instructor inter 1983 e 1989 in diferent scolas in Sibiu e inter 1990 e 1997 in li licéo Brukenthal-Lyzeum. Inter 1997 e 1999 Iohannis esset ductent general-scola-inspector in li Districte Sibiu.

Desde li annu 1989 il maritat Carmen Iohannis. Li cuple ne have infantes.

## Political cariera
* 1990 Klaus Iohannis devenit membre del Democratic Forum de Germanes in Rumania, quel es li political organisation del german minoritá in Rumania.
* 2000-2014 Klaus Iohannis esset borgomastro de Sibiu.
* 2013 Iohannis es electet quam vice-presidente del National Liberal Partise.
* 2014 Klaus Iohannis es electet quam presidente del National Liberal Partise e ganiat in li electiones presidential in li duesim rond contra Victor Ponta con 55,5 percentes contra 45,5 percentes. Li 21-im de decembre Iohannis devenit oficialmen presidente de Rumania.
* 2014-2025 Klaus Iohannis esset inter li 21-im de decembre 2014 e li 12-im de februar 2025 presidente de Rumania.
* 2019 Klaus Iohannis es reelectet quam presidente de Romania. Il ganiat in li duesim rond ye li 24-im de novembre 2024 con 66,1 percentes contra Viorica Dăncilă, qui recivet 33,9 percentes.
Policie

Li **policie** es un organ executiv del state. Li policie have in max mult states li function de garantir o cuidar por securitá e órdine e por persecuter criminardes. Un altri function del policie es in omni states del munde defende li state contra dangeres del interni securitá.

In mult states li policie have li monopol por usar violentie in li limites del leges. Membres del policie, li policistes, es vestit in un uniforme.

Li parol policie es derivat del antiqui grec parol *Polis* (cité-state). Ti parol esset usat por li tot public administration.
Hospitale

Un **hospitale** (anc scrit *hospital*) es un dom o un gruppe de edificies u malad persones es medicinat e sanat. It es un parte del sistema de sanitá. Un altri parol por hospitale es *clinica*.

In un hospitale labora medicos e infirmeras por remediar li malad persones qui es nominat in un hospitale patientes. 

It hay diversi formes de hospitales. Quelc es specialisat a un sorte de maladies o por un gruppe de persones, ma li frequent forme es general hospitales queles have branches por omni maladies o gruppes de persones.

It hay statal o privat hospitales e clinicas.
Balingen

**Balingen** es un cité in li sud de Germania. It apartene al país federal Baden-Württemberg e apartene al Districte Tübingen e Subdistricte Zollalbernkreis. Balingen es situat 70 kilometres sud-west de Stuttgart.

Li cité have 33.270 (2013) habitantes. 

Balingen esset ja mentionat por li unesim vez in un historic documente in li annu 863 quam *Balginga*. Desde li annu 1973 Balingen apartene al Subdistricte Zollalbernkreis.

## Sport
Li handball-club HBW Balingen-Weilstetten lude desde li annu 2006 in li German Handball Bundesliga quel es li max alt liga de handball in Germania.
Muhamed Toromanović

**Muhamed Toromanović** es un professional handball-lusor de Bosnia e Herzegovina. Toromanović es 1,94 metees alt e pesa 108 kilogrammes. Li lude al circul in li atacca.

Il nascet li 9-im de april 1985 in Cazin (Bosnia e Herzegovina). Toromanović es li capitano del National selection de handball de Bosnia e Herzegovina.

## Clubs
* 2003–2008 RK Bosna Sarajevo Bosnia e Herzegovina
* 2008–2011 KIF Kolding Dania
* 2011–2014 Wisła Płock Polonia
* 2014-     US Créteil HB Francia

## International
Muhamed Toromanović lude desde li 2-im junio 2003 por National selection de handball de Bosnia e Herzegovina.
Til nu il ludet 119 vez por Bosnia e Herzegovina e jettat 402 goles.

In li annu 2015 il partiprende por li unesim vez in un championatu mundal de handball. Il es ta li capitano del National selection de handball de Bosnia e Herzegovina quel ha qualificat se por li unesim vez por un championatu mundal.

## Successes
* 2015 Toromanović partiprende quam capitano del National selection de handball de Bosnia e Herzegovina in li Championatu mundal de handball in Katar.
* 2009 National champion de Dania con KIF Kolding.
* 2006, 2007 e 2008 National champion de Bosnia e Herzegovina con RK Bosna Sarajevo.
* 2004 e 2008 Ganie del national bocale de Bosnia e Herzegovina con RK Bosna Sarajevo.

## Ligamentes extern
* Information pri Muhamed Toromanović che li Europan Handball Federation]
Jörn Kruse

**Jörn Kruse** es un economist e politico de Germania. Il nascet in li annu 1948 in Eutin. Kruse esset til li 13-im de decembre 2013 professor por economie in li Helmut-Schmidt-Universitá in Hamburg. Desde li april 2013 il es li presidente del partise Alternative por Germania in Hamburg e es li prim candidate del Alternative por Germania por li electiones al parlament in Hamburg in li februar 2015.

## Personal e professional vive
Jörn Kruse finit li scola in li annu 1967 in Eutin. Pos to il laborat por li policie in Hamburg. Inter 1969 e 1974 il studiat economie, sociologie e psichologie in Hamburg.In li annus 1979 e 1980 il studiat in Pasadena (Unit States de America).

De 1985 til 1989 il esset professor por economie in li universitá de Hamburg. Inter 1992 e 1998 Kruse esset professor por economic politica in li universitá Hohenheim in Stuttgart. Kruse esset inter 1998 e li 13-im de decembre 2013 professor por economic politica in li Helmut-Schmidt-Universitá in Hamburg.

## Poliical cariera
* 1968-1993 Jörn Kruse esset membre del Socialdemocratic Partise de Germania.
* 2013 Kruse candidat sur li liste del Liber Electores in Hamburg por li electiones al german parlament, ma devenit in li sam annu membre del partise Alternative por Germania. Desde li april 2013 il es li presidente del partise Alternative por Germania in Hamburg.
* 2015 Kruse es li prim candidate del Alternative por Germania por li electiones del parlament in Hamburg in li februar 2015.

## Ligamentes extern
* Information pri Jörn Kruse sur li internet-págine del Alternative por Germania in Hamburg]
Najib Karim

**Najibulla "Najib" Karim** es un politico de Germania. Il nascet in li annu 1973 in Kabul Afghanistan e il es desde li septembre 2014 co-presidente del partise Nov Liberales.

## Personal e professional vive
Najib Karim nascet in Afghanistan, ma translocat con su familie in li annu 1979 a Germania. In li annu 1991 Karim finit li scola in Langenhorn. Il studiat bio-chimie in Hannover, fat un doctoratu e labora quam consiliero de interprenses. 

## Political cariera
* 2009-2014 Najib Karim esset membre del Líber Democratic Partise de Germania.
* 2013 Karim esset candidate del Líber Democratic Partise de Germania por li german parlament in Hamburg e il devenit vice-presidente del Líber Democratic Partise de Germania in Hamburg.
* 2014 Karim candidat Líber Democratic Partise de Germania al Europan Parlament. In li estive 2014 il forlassat li Líber Democratic Partise de Germania e fundet in li septembre 2014 li social-liberal partise Nov Liberales. Desde li septembre 2014 Karim es co-presidente del Nov Liberales.
* 2015 Karim candida por li Nov Liberales al parlament de Hamburg.

## Ligamentes extern
* Information pri Najib Karim pro li electiones 2013
Lusail

**Lusail** es un nov planat cité in li Emiratu Quatar. It es locat al costa in li nord parte del municipie Al Daayen. It es situat 23 kilometres nord del cité capital Doha. It es planat que 260.000 homes habita in Lusail. Li cité es ancor constructet.

In Lusial va anc evenir matches in li football championatu mundal. Un stadion por 80.000 habitantes con li nómine *Lusail Iconic Stadium* esset constructet por li championatu mundal 2022.
Sant Lucia

**Sant Lucia** (anc scrit *St. Lucia* o *Saint Lucia*) es un insul-state in li Caribica in li region del Westindia. Sant Lucia es un parte del Windward Insules queles apartene al Litt Antilles. Li insul Sant Lucia es situat nord de Sant Vincent e li Grenadines. 

Sant Lucia have 165.595 habitantes e un area de 616,3 quadrat-kilometres. Li cité capital de Sant Lucia es Castries.

* Chef del state: Reyessa Elisabeth II
* Prim-ministre: Kenny Anthony

Sant Lucia esset un colonie del Reyatu Unit. Desde li annu 1814 Sant Lucia apartenet al Reyatu Unit. It devenit índependent li 22-im de februar 1979. Li lingue oficial de Sant Lucia es anglesi.
Castries

**Castries** es li cité capital del insul-state Sant Lucia in li Caribica. It es situat al nord-west costa del insul.

Li cité have 3661 (2010) habitantes.

Castries esset constructet de Francia inter 1765 e 1768.
Sutorina

**Sutorina** es un village in Montenegro. It es situat in li nord del land al frontiera con Bosnia e Herzegovina in un distantie de tri kilometres del Adria. Administrativmen Sutorina apartene al municipie Herceg Novi. 

In li annu 2003 Sutorina havet 607 habitantes. Du triesim del habitantes declarat se in li annu 2003 quam etnic serbes.

Til li annu 1947 li village Sutorina apartenet a Bosnia e Herzegovina. In Bosnia e Herzegovina hay initiatives queles disputat li jure de Montenegro que Sutorina apartene a it.
Kathrin Oertel

**Kathrin Oertel** (nascet quam *Kathrin Spevacek*) es un activista de Germania in li anti-islamic cives-movement PEGIDA. Ella nascet li 23-im de januar 1978 in Coswig (Germania) e ella esset in li decembre 2014 li parlatora por li medies e tresorera de PEGIDA. Li 27-im de januar 2015 ella abandonat PEGIDA e fundat con altri activistes li movement Direct Democratie por Europa.

Kathrin Oertel es divorciat e have tri infantes e habita in Coswig. Oertel nequande esset membre de un political partise.

Ella finit li scola in Coswig e fat un aprentisage quam comercianta. Oertel labora quam consiliera de economie e specialista por ínmobilies desde li annu 2008.

## Kathrin Oertel e PEGIDA
Kathrin Oertel es li sol fémina in li team de organisation por li cives-movement PEGIDA. Desde li 19-im de decembre 2014 ella es li tresorera del registrat organisation PEGIDA. Oertel conosse Lutz Bachmann li initiator de PEGIDA ja desde li infantie.  

Desde li decembre 2014 Oertel devenit li oratora cardinal in li demonstrationes de PEGIDA in Dresden. Oertel devenit plu e plu li visage de PEGIDA in li medies. Li 27-im de januar 2015 ella demissonat ex li team de organisation pro interni quereles e forlasat PEGIDA.

Oertel clarmen condamnat li rassistic contributiones de Lutz Bachmann sur su Facebook-págine.

## Kathrin Oertel e Direct Democratie por Europa
In li fine de januar 2015 Kathrin Oertel anunciat li fundation de un nov movement. Ella presentat li 2-im de februar 2015 in Dresden li nov organisation Direct Democratie por Europa.
Sant Kitts e Nevis

**Sant Kitts e Nevis** (anc scrit *St. Kitts e Nevis* o *Saint Kitts e Nevis*) es un federal insul-state in li Caribica sur li Litt Antilles. It consiste ex li du insules Sant Kitts e Nevis. 

Sant Kitts e Nevis have 50.314 habitantes. Sant Kitts have un area de 168,4 quadrat-kilometres e Nevis have un area de 93,2 quadrat-kilometres. Li cité capital de Sant Kitts e Nevis es Basseterre.

* Chef del state: Reyesssa Elisabeth II
* Prim-ministre: Denzil Douglas

Sant Kitts e Nevis esset un colonie del Reyatu Unit. Sant Nevis e Kitts devenit índependent ye li 19-im de septembre 1983. Li lingue oficial de Sant Kitts e Nevis es anglesi.
Basseterre

**Basseterre** es li cité capitel del insul-state Sant Kitts e Nevis in li Caribica. Basseterre es situat sud-costa del insul Sant Kitts.

It have 15.500 (2005) habitantes.

Basseterre esset fundat de franceses in li annu 1627.
Kingstown

**Kingstown** es li cité capital del insul-state Sant Vincent e li Grenadines in li Caribica. Kingstown es situat al sud-costa del insul Sant Vincent.

It have 12.099 (2012) habitantes e es li max grand cité del state.

Kingstown esset fundat de franceses in li annu 1722. In li annu 1779 li Reyatu Unit conquestat li insul. Pro su portu Kingstown es li centre del agricultural industrie e del pram-portu de Kingstown it hay nave-lineas del cité al insules de Grenadines.
Sant Vincent e li Grenadines

**Sant Vincent e li Grenadines** es un insul-state in li Caribica in li region del West-India insules. It consiste ex li insul Sant Vincent e li 32 insules del nord Grenadines queles apartene al Litt Antilles. Nin insules del Sant Vincent e li Grenadines es habitat. Li sud insules del Grenadines ne apartene al Sant Vincent e li Grenadines, ma al Grenada.

Sant Vincent e li Grenadines have 117.200 habitantes e un area de 389 quadrat-kilometres. Li cité capital de Sant Vincent e li Grenadines es Kingstown.

* Chef del state: Reyesssa Elisabeth II
* Prim-ministre: Ralph Gonsalves

Sant Vincent e li Grenadines esset un colonie del Reyatu Unit. It devenit índependent li 27-im de octobre 1979. Li lingue oficial de Sant Vincent e li Grenadines es anglesi.
Zorana Mihajlović

**Zorana Mihajlović** (scrit in kirilic:  *Зорана Михајловић*) es un feminin politico de Serbia. Ella nascet li 5-im de may 1970 in Tuzla (hodie: Bosnia e Herzegovina e es li vice-prim-ministra de Serbia e ministra por construction, transport e infrastructura in li guvernament de Aleksandar Vučić. Ella es activ in li Serb Progressiv Partise.

## Personal e professional vive
Zorana Mihajlović studiat economie in Beograd. Inter 1996 e 2006 ella laborat por li statal electric interprense de Elektroprivreda Srbije. Inter 2004 e 2007 ella esset membre in li directoratu de Elektroprivreda Srbije. Desde li annu 2008 ella labora quam professora del universitá Megatrend University in Beograd.

Ella have un filio qui porta li nómine Dragan.

## Political cariera
Zorana Mihajlović comensat su political cariera quam membre in li liberal partise G17 Plus, ma in li annu 2010 ella devenit membre in li Serb Progressiv Partise.
* 2004-2005 Ella laborat quam consiliera por energie e protection del circumité del vice-prim-ministre de Serbia Miroljub Labus.
* 2005-2006 Zorana Mihajlović ductet li oficie del vice-prim-ministre de Serbia Miroljub Labus.
* 2010  Zorana Mihajlović devenit un membre del Serb Progressiv Partise e es rapidmen electet in li executiv comité del partise.
* 2012 Ella ductet li successosi electoral campanie del Serb Progressiv Partise.
* 2012-2014 Ella esset inter li 27-im de julí 2012 e li 27-im april 2014 Ministra por energie, developament e protection del circumité in li guvernament de Aleksandar Vučić.
* 2014 Zorana Mihajlović devenit i vice-prim-ministra de Serbia e ministra por construction, transport e infrastructura in li guvernament de Aleksandar Vučić.

Zorana Mihajlović es egardat quam un adherente de rapid economic reformes in Serbia.
Alexis Tsipras

**Alexis Tsipras** es un politico de Grecia. Il nascet li 28-im de julí 1974 in Athina es li presidente del levul partise Synaspismos e del levul coalition Syriza. Il esset inter 2015 e 2019 prim-ministre de Grecia.

Alexis Tsipras ja esset in su yunitá activ in li yunesse-organisation del Comunist Partise de Grecia. Desde li annu 2008 il es presidente del levul partise Synaspismos.

In li annu 2006 il esset electet in li consilie del cité Athina por li levul liste *Apert Cité*.

Tsipras devenit populari pro su resistentie contra li sparniage politica del guvernament quel esset dictet del Europan Union. Tsipras ganiat in li januar 2015 li electiones parlamentari de Grecia e devenit li nov prim-ministre de Grecia li 26-im de januar 2015. 

Tsipras demissionat li 27-im de august 2015 pos li crescent resistentie in su partise contra acceptar nov credites del Europan Union. Tsipras vole devenir denov prim-ministre pos li preliminari electiones li 20-im de septembre 2015. Tsipras esset denov li prim candidate de Syriza e devenit prim-ministre til li annu 2019.

Su partner es Peristera Baziana e li cuple have du infantes.
Patras

**Patras** (Πάτρα) es un cité in Grecia. It es un important portu-cité e li cité capital del region West-Grecia. It es es situat in li west de Golf de Patras.

Patras have 213.984 (2011) habitantes. It es detra Athina e Thessaloniki li triesim max grand cité de Grecia.

Li cité esset reconstructet in li annu 1821. Patras esset li europan capitale de cultura in li annu 2006.
Oświęcim

**Oświęcim** (german: Ausschwitz) es un cité in li sud de Polonia. It apartene al Districte Litt Polonia al fluvie Sola. 

Oświęcim have 39.562 (2014) habitantes.

Durant li ocupation de Polonia per li nationalsocialistic Germania inter 1939 e 1945 in 
Oświęcim esset situat li camp de concentration Ausschwitz-Birkenau in quel plu quam un million homes ante omnicos júdeos esset mortat.

## Sport
Li hockey sur glacie-club Unia Oświęcim es un del max bon clubs in ti sport in Polonia e ja ganiat mult vez li polonesi championatu in li hockey sur glacie.
Coswig (Saxonia)

**Coswig** es un cité de Germania. It es situat in li ost de Germania in li país federal Saxonia nord-west de Dresden. Li fluvie Elbe flue tra li cité. 

Coswig have 20.560 (2013) habitantes.

Li village Coswig crescet in un cité pos que Coswig esset ligat al ferrrovia linea Leipzig-Dresden in li annu 1839.
Nikos Kotzias

**Nikos Kotzias** (scrit in grec: Νίκος Κοτζιάς) es un politico de Grecia. Il nascet li 19-im de novembre 1950 in Athina e es desde li 27-im de jaunuar ministre de externi aferes in li guvernament de Alexis Tsipras.

Nikos Kotzias ne es membre de unpolitical partise, ma il esset membre del yunesse del Comunistic Partise de Grecia. Kotzias studiat political scientie in Athina e Gießen. Inter 1993 e 2008 il laborat in li ministie por externi aferes de Grecia e desde 2008 il esset professor por political scientie in li universitá de Pireus.
Partise del economic e social justicie (Bosnia e Herzegovina)

Li **Partise del economic e social justicie** (serb-croat: *Partija ekonomske i socijalne pravde*) es un minori political partise in Bosnia e Herzegovina. It es solmen activ in li Republika Srpska e esset fundat del ex-vice presidente del Republika Srpska Emil Vlajki in li 20-im de april 2013. Emil Vlajki es desde su fundation li presidente del Partise del economic e social justicie.

Pos li debacle in li electiones 2014 e li dessuccesse de Emil Vlajki in li electiones al vice-presidente del Republika Srpska tre íncert.

## General information
* Fundation: 20-im de april 2013 in Banja Luka
* Political direction: ne clar
* Presidente: Emil Vlajki
* Vice-Presidentes: Nebojša Narančić, Vinko Perić, Angelina Skakić
* Executiv-secretaria: Vesna Mijatović
* Reprensentantes in parlamentes: null

## Politica
In li programma del partise es li morale e un social democratie in li centre. 

## Eletoral Resultates

### Parlament de Republica Srpska
*2014 484 votes e 0,07 percentes.

### Elecion al presidente del Republika Srpska
* 2014 Emil Vlajki 3203 votes (0,48 percentes)

## Ligamentes extern
* Raporte pri li fundation del Partise del economic e social justicie in li internet portal DEPO
* Internet págine del Partija ekonomske i socijalne pravde
Richard von Weizsäcker

**Richard von Weizsäcker**, con plen nómine Richard Karl Freiherr von Weizsäcker, esset un politico de Germania. Il nascet li 15-im de april 1920 in Stuttgart e morit li 31-im de januar 2015 in Berlin. Il es li sixesim federal presidente de Germania inter 1984 e 1994 e inter 1981 e 1984 borgomastro de Berlin. Il esset membre del Cristdemocratic Union de Germania.

## Personal e professional vive

Richard von Weizsäcker esset li filio de Ernst von Weizsäcker, qui esset li secretario del state in li ministerie por externi aferes in li nationalsocialist Germania. Richard von Weizsäcker self esset soldate in li Duesim Guerre Mundal.

Pos li guerre il studiat jurisprudentie e political scientie in Göttingen. Il maritat in li annu 1953 Marianne von Kretschmann e li cuple havet tri filios e un filia.

## Political cariera
* 1954 Richard von Weizsäcker devenit membre in li Cristdemocratic Union de Germania.
* 1966-1984 Membre in li presidentie del Cristdemocratic Union de Germania.
* 1969-1981 Membre del federal parlament de Germania.
* 1974 Richard von Weizsäcker candidat sin successe quam federal presidente de Germania. Il perdit contra Walter Scheel.
* 1979-1981 Vice-presidente del parlament de Germania.
* 1981-1983 Presidente del Cristdemocratic Union de Germania in Berlin
* 1981-1984 Borgomastro de Berlin
* 1984-1994 Federal Presidente de Germania.

## Politica
Li discurse de Richard von Weizsäcker quam federal presidente de Germania ye li 8-im de may 1985 devenit famosi pro que Richard von Weizsäcker dit que li defete de Germania in li Duesim Guerre Mundal esset un liberation del nationalsocialist sistema.
Limburg an der Lahn

**Limburg an der Lahn** es un cité in Germania. It es situat in li west del país federal Hesse. Limburg an der Lahn es li capitale del Subdistricte Limburg-Weilburg. Li fluvie Lahn flue tra li cité. Limburg an der Lahn es situat inter li du montanias Westerwald e Taunus.

It have 33.843 (2013) habitantes.

Limburg an der Lahn esset por li unesim vez mentionat in un historic documente in li annu 910 sub li nómine *Lintpurc*. It es li sede del catolic Episcopatu Limburg, quel esset fundat in li annu 1827.

## Sport
Li hockey sur terre-club Limburger Hockey Club have su sede in Limburg an der Lahn.
Sergio Mattarella

**Sergio Mattarella** es un politico de Italia. Il nascet li 23-im de julí in Palermo sur li insul Sicilia e es desde li 3-im de februar 2015 presidente de Italia. Il es jurist e membre del Partise Democratic.

## Personal e professional cariera)
Sergio Matterella studiat jurisprudentie in li université de Roma. Su fratre Piersanti Matarella esset presidente del Region Sicilia e esset mortat in li annu 1980 del sicilian Mafia. Sergio Matterella docet jure parlamentari in li universitá de Palermo.

Il esset maritat con Marisa Chiazzese qui morit in li annu 2012. Li cuple have tri infantes.

## Political cariera
Il comensat su political cariera in li Democrazia Cristiana.
* 1983-2008 Membre del parlament de Italia.
* 1989-1990 Ministre de education in li guvernament de Giulio Andreotti.
* 1994-2002 Mattarella esset un membre del Italian Popul Partise
* 1998-1999 Vice-Prim-Ministre in li guvernament de Massimo D'Alema.
* 1999-2001 Ministre por defense in li guvernament de Massimo D'Alema.
* 2003-2007 Il esset un membre del partise Democratie es Libertá - Li Margarita.
* 2007 Mattarella devenit un membre del Partise Democratic.
* 2011-2015 Judico al Tribunale Constitutional de Italia.
* 2015 Li parlament de Italia electet Sergio Mattarella li 31-im de januar al presidente del state. Il comensat su oficie li 3-im de februar 2015 quam successor de Giorgio Napolitano
Mirsad Kebo

**Mirsad Kebo** es un politico de Bosnia e Herzegovina. Il nascet li 22-im septembre 1947 in Mostar e es inter li annu 2007 e li 9-im de februar 2015 li bosniak vice-presidente del Federation Bosnia e Herzegovina.

## Personal e professional vive
Pos har finit li scola Kebo studiat chimie in Sarajevo. Il esset director del firma LIPA e del municipal firma RAD in Sarajevo in quel il laborat 16 annus.

Mirsad Kebo es maritat e have du infantes.

## Political cariera
* 1990-2013 Mirsad Kebo fat su political cariera quam membre del Partise del Democratic Action.
* 1996-2000 Kebo esset electet in li parlament del Canton Sarajevo por li Partise del Democratic Action.
* 2000-2001 Guvernator del Kanton Sarajevo.
* 2001-2003 Membre del parlamant del Federation Bosnia e Herzegovina in li Dom del Representantes.
* 2003-2007 Ministre por refugitores e homan yures in li guvernament de Bosnia e Herzegovina.
* 2007-2015 bosniak vice-presidente del Federation Bosnia e Herzegovina.
* 2013 Kebo forlassat li Partise del Democratic Action e pos to il ataccat su ex-partise fortmen.
* 2014 Kebo candidat quam índependent candidate por li bosniak del Statal Presidentie de Bosnia e Herzegovina, ma il recivet solmen 3893 votes o 0,52 percentes.

## Externi ligamentes
* Biografie de Mirsad Kebo
Vail (Colorado)

**Vail** es un cité in li Unit States de America. It es situat in li centre del land in federal land Colorado. Vail es un centre del ski alpin-sport in li Unit States de America.

Vail have 5305 (2010) habitantes e it es situat in un altore de 2445 metres.

In Vail evenit li championatu mundal de alpin ski in li annus 1989, 1999 e 2015. Li unesim ski-seson in Vail esset in annu 1962. In ti annu li unesim ski-lift comensat su servicie.

Li famosi ski alpin-sportista Lindey Vonn origina de Vail.
Ski Alpin

**Ski Alpin** es un discipline de skiar. In ti sport hivernal on ea con skis de supra un declive. Li skiist ea sur piste de ski inter portas queles consiste ex fustes. Li scope de competitiones in li ski alpin es ea tam rapidmen quam possibil tra li portas al fine. Desde li annu 1936 ski alpin es anc parte in li programmas del Olimpic Ludes de hiverne. 

Li nómine ski alpin es derivat del montania Alpes.

## Disciplines de ski alpin
Secun li distantie de portas on distinte li sequent disciplines in li ski-alpin:
* alpin ski descense
* súper gigant slalom
* gigant slalom
* slalom
* alpines combination

## Organisation del sport
Li Federation International de Ski organisa ti sport internationalmen e arangea li championatu mundal de ski alpin e li bocale mundal de ski alpin.

## Difusion
Li ski alpin es difuset max mult in Europa e America del Nord. Li max successosi nationes in li ski alpin es Austria, Svissia, Unit States de America, Svedia, Norvegia, Italia, Francia, Slovenia e Germania.
Goran Milevski

**Goran Milevski** (macedonian: Горан Милевски) es un politico de Macedonia. Il es desde li 1-im de februar 2015 presidente del Liberal Democratic Partise. 

## Personal e professional vive
Goran Milevski studiat economie in Prilep. Il es docente por economie in li scola *Jane Sandanski* in Bitola.

## Political cariera
Milevski es desde li annu 1995 membre del Liberal Democratic Partise.
* 2000-2002 Vice-presidente del organisation de yunesse del Liberal Democratic Partise Yun Liberal Democrates.
* 2002-2006 General-secretario del Yun Liberal Democrates.
* 2005 Desde li annu 2005 membre del consilie municipal de Bitola por li Liberal Democratic Partise.
* 2006-2010 Presidente del Yun Liberal Democrates.
* 2010-2015 Vice-presidente del Liberal Democratic Partise.
* 2015 Goran Milevski es electet sur li 6-im congress del Liberal Democratic Partise li 1-im de februar 2015 nov presidente del partise quam successor de Andrej Žernovski. Il esset li sol candidate por ti function.

## Ligamentes externi
* Biografie de Goran Milevski sur li internet-págine del Liberal Democratic Partise de Macedonia
* Articul pri li election de Milevski in libertas.mk
Prilep

**Prilep** (macedonian: Прилеп) es un cité e municipie in li sud de Nord-Macedonia. It es situat in li nord del plamura Pelagonia.

Li cité Prilep have 66.246 (2002) e li municipie Prilep con 58 villahes 76.768 (2002) habitantes. Prilep es li quaresim max grand cité de Nord-Macedonia.

Prilep esset fundat in li antiqui Macedonia e it esset mentionat in un historic document por li unesim vez in li annu 1014. It es situat proxim del castelle del legendari serb Rey Marko.

Prilep es un centre del tabac-industrie por li production de cigarettes e li metall-industrie.
Nikola Popovski

**Nikola Popovski** es un politico de Macedonia. Il nascet li 24-im de octobre 1977 in Skopje e es desde li annu 2011 ministre de externi aferes de Macedonia. Popovski es un membre del conservativ partise VMRO-DPMNE.

## Personal e professional vive
Nikola Popovski studiat economie in Skopje e in Nice (Francia). Il fat su magistro in li Europan Universitá de Rennes e li unversitá Skopje in li annu 2004 e in li annu 2005 il recivet su MBA in Europan Colegia de Bruxelles.

Nikola Popovski es maritat e have du infantes.

## Political cariera
Nikola Popovski fat su political cariera quam membre del conservativ partise VMRO-DPMNE.
* 2001-2004 Secretario in li ambassade de Francia in Macedonia.
* 2010-2011 Ambassador de Macedonia che li Europan Union.
* 2011 Desde li 28-im de julí 2011 il es li ministre por externi aferes de Macedonia in li guvernament de Nikola Gruevski quam successor de Antonio Milošoski.

## Externi ligamentes
* Biografie de Nikola Popovski sur li internet-págine del ministerie por externi aferes de Macedonia
Anna Veith

**Anna Veith** es un ski alpin sportista de Austria. Ella nascet li 18-im de junio 1989 in Hallein (Austria) e ganiat in li seson 2013/2014 li mund-bocale de alpin ski. 

Ella finit li hotel-ski scola in Bad Hofgastein. Anna Fenninger have un alore de 166 centi-metres e li SK Hallein es su de ski.

Ja quam scolera ella ganiat six national championatus por scoleras. In li annu 2005 ella devenit un membre in li national selection de Austria del ski alpin. In li seson 2005/2006 ella partiprendet por li unesim vez in Europan Cup de Ski Alpin. In li hiverne 2006/2007 ella fat su unesim competition in li mund-bocale de alpin ski li 11-im de novembre 2006. 

In li annu 2011 ella ganiat li aure-medallie del mund-championatu de ski alpin in Garmisch-Partenkirchen (Germania) in li súper-combination e li argent-medallie in li team-competition.  In li ski alpin championatu mundal 2013 in Schladming Anna Fenninger ganiat li bronze-medallie in li gigant slalom. 

in li seson 2013/2014 li mund-bocale de alpin ski e li mund-bocale in li súper-gigant slalom. Til nu ella ganiat 9 competitiones in li mund-bocale de alpin ski 

In li Olimpic Ludes de hiverne 2014 in Sotchi (Russia) Anna Fenninger ganiat li aure-medallie in li súper-gigant slalom e li argent-medallie in li gigant slalom. 

In li ski alpin championatu mundal 2015 in Vail Anna Fenninger ganiat li aure-medallie in li súper-gigant slalom.

## Ranges in li Mund-Bocale de Ski Alpin

*Til Januar 2015

## Ligamentes extern
* Internet-págine de Anna Fenninger
Hallein

**Hallein** es un cité in Austria. It es situat in li país federal Salzburg. Hallein es anc li cité capital in li Districte Hallein e li centre del region Tennengau. It es situat circa 15 kilometres distant de Salzburg. Li fluvie Salzach flue tra li cité.

Hallein have 20.378 (2014) habitantes e un area de 26,99 quadrat-kilometres.

Hallein esset mentionat por li unesim vez in un historic document in li annu 1198.  It es un centre de explotation de sale-mines.